વિશેષમાં આ અંગે લતાવાસીઓમાંથી જાણવા મળતી વિગતો મુજબ, રાજનગર ચોકના ટ્રાફિક સર્કલમાં છેલ્લા થોડા દિવસોથી પ્રતિમાઓ બનાવવાની કામગીરી ચાલુ હતી તે નિહાળી લતાવાસીઓ રાજીના રેડ થઈ ગયા હતા કે અંતે રાજનગર ચોકનું પણ ડેવલપમેન્ટ થયું ખરું ! જો કે પ્રતિમાને પૂર્ણ આકાર મળ્યો ત્યાં સુધીમાં તે રાજીપા પર પાણી ફરી વળ્યું હતું કારણ કે આ પ્રતિમાઓ સંપૂર્ણ ન પુરુષની હતી. એક સાથે ૬–૬ ન પુરુષની પ્રતિમા જાહેર ચોકમાં મુકવામાં આવતાં મહિલાઓ સ્તબ્ધ બની ગઈ હતી અને લાજના માર્યા ત્યાંથી પસાર થવાનું બધં કરી દીધું હતું. પ્રતિમાનો આકાર પણ વિશાળ કદનો હોય તેનું સ્થળાંતર કરવું મુશ્કેલ જણાતાં રાતોરાત તેના પર પડદા ઢાંકી દેવામાં આવ્યા હોવાનું જાણવા મળે છે.